ປະທານປະເທດເຈືອງເຕີ໋ນຊາງຕ້ອນຮັບຮອງນາຍົກລັດຖະມົນຕີລັດເຊຍ
ທ່ານປະທານປະເທດ ຫວຽດນາມ ເຈືອງເຕີ໋ນຊາງ
ຕ້ອນຮັບທ່ານຮອງນາຍົກລັດຖະມົນຕີລັດເຊຍ I.Su – V – Lop
(ພາບ: TTXVN)
ຕອນບ່າຍວັນທີ 15/12 ທ່ານປະທານປະເທດ ຫວຽດນາມ ເຈືອງເຕີ໋ນຊາງ ໄດ້ໃຫ້ການຕ້ອນຮັບທ່ານຮອງນາຍົກລັດຖະມົນຕີ ຜູ້ທີ 1 ສະຫະພັນ ລັດເຊຍ I.Su – V – Lop, ຊຶ່ງພວມຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານປະທານປະເທດ ເຈືອງເຕີ໋ນຊາງ ສະເໜີວ່າ: ໃນການຢ້ຽມຢາມ ຫວຽດນາມ ຂອງທ່ານຮອງນາຍົກລັດຖະມົນຕີຄັ້ງນີ້, 2 ຝ່າຍສຸມໃສ່ປຶກສາຫາລືບັນດາບັນຫາລະອຽດແລະ ແທດຈິງ, ສຳຫລວດກວດກາ, ແກ້ໄຂບັນດາຄວາມຫຍຸ້ງຍາກສິ່ງທີ່ຍັງຄົງຄ້າງ, ນຳສະເໜີບັນດາມາດຕະການ ເພື່ອແນໃສ່ຍູ້ແຮງການຮ່ວມມື 2 ຝ່າຍໃນຂົງເຂດການຄ້າ ແລະ ພັດທະນາບັນດາໂຄງການຮ່ວມມືຈຸດສຸມລະຫວ່າງ 2 ປະເທດ. ທ່ານຮອງນາຍົກລັດຖະມົນຕີ ລັດເຊຍ I.Su – V – Lop ຢືນຢັນວ່າ: ຈະເຮັດຈົນສຸດຄວາມສາມາດຂອງຕົນ ເພື່ອປະຕິບັດບັນດາລະບຽບການໂດຍຈຳເປັນ ເພື່ອໃຫ້ສັນຍາການຄ້າເສດຖະກິດ ອາຊີ - ເອີລົບ ມີຜົນສັກສິດໂດຍໄວ. ທ່ານຮອງນາຍົກລັດຖະມົນຕີ ລັດເຊຍ ປາດຖະໜາວ່າ: ເລື່ອງ ຫວຽດນາມ ເຂົ້າຮ່ວມສັນຍາຄູ່ຮ່ວມມືຂ້າມ ປາຊີຟິກ TPP ຈະປະກອບສ່ວນສ້າງເງື່ອນໄຂຊຸກຍູ້ການພົວພັນເສດຖະກິດ, ການຄ້າລະຫວ່າງ 2 ປະເທດ.
(ແຫຼ່ງຄັດຈາກ VOV)